Leo Štarkov

Leo Štarkov (ka Leo Starkov; 16. märts 1942 Tallinn – 25. mai 2003) oli eesti jalgpallur, poliitik ja karikaturist.

Ta lõpetas 1960. aastal Tallinna 20. Keskkooli, pärast seda õppis kaugõppes Tallinna Majandustehnikumis, mille lõpetas 1974. aastal. Hiljem õppis kaugõppes Tallinna Polütehnilises Instituudis. 

Alates 1965. aastast töötas Tallinnas rahvaettevõttes Norma, algul kontrollmeistrina, siis varustusosakonna juhataja asetäitjana ja hiljem arendusdirektorina. Ta osales Eesti Vabariigi ettevõtluse raamseaduse töörühmas ning Eesti Töökollektiivide Liidu ja Vabariiklaste Koonderakonna programmide koostamisel. Oli Eesti Töökollektiivide Liidu juhatuse aseesimees ja Eesti Kongressi liige."Kultuur ja Elu" 1991 nr 12 - "Õndsaks selguseta..."

 Sportlasena 
1959. aastal kuulus ta jalgpalliklubi Tallinna Kalev Eesti NSV noortekoondisse väravavahina.

Ta tuli kaks korda Tallinna Norma koosseisus Eesti NSV meistriks (1967, 1970) ning sai neli hõbemedalit (1966, 1968, 1969 ja 1972).Leo Štarkovi sporditulemused

Ta oli Eesti Noorte Rahvusliku Jalgpalliliiga Päkapikuliiga president ja kuulus Eesti Jalgpalli Liidu volikokku.

 Poliitikuna 
Leo Štarkov oli aastatel 1990–1992 Vabariiklaste Koonderakonna esimees.

13. veebruaril 1992 valiti ta Eesti Komitee majanduskokku, kuhu kuulus 15 tuntud majandusteadlastest ja majanduspraktikutest eksperti.

 Tunnustus 
 1982 ergutuspreemia Õhtulehe karikatuurivõistlusel "Tõkestame neile tee"Sirp ja Vasar, nr. 48, 3 detsember 1982

 Isiklikku 
Vabal ajal joonistas ta karikatuure. Tema karikatuure on avaldatud ka ajakirjas Pikker ja mitmes endiste Kesk-Euroopa sotsialismimaade ajakirjandusväljaandes.

Leo Štarkov suri 25. mail 2003 ja ta maeti 29. mail 2003 Pärnamäe kalmistule.Haudi

 Viited 

Kategooria:Eesti jalgpallurid
Kategooria:Eesti poliitikud
Kategooria:Eesti karikaturistid
Kategooria:Tallinna Tehnikaülikooli vilistlased
Kategooria:Pärnamäe kalmistule maetud
Kategooria:Sündinud 1942
Kategooria:Surnud 2003